আমাদের দেশে দেখা যায়, ফরয সালাত হয়ে গেলে ইমাম-মুক্তাদীগণ সম্মিলিতভাবে মুনাজাত আরম্ভ করে দেন। যা সুন্নাহ পরিপন্থী কাজ এবং নতুন উদ্ভাবিত বিষয়। যাকে ইসলামী পরিভাষায় বিদ’আত বলা হয়। এই বিদ’আত চালু হওয়ার ফলে রাসূল (সাল্লাল্লাহু আলাইহি ওয়া সাল্লাল্লাহু আলাইহি ওয়া সাল্লাম) সালাতের পর যে সকল দুয়া ও যিকির পাঠ করতেন সেগুলোর গুরুত্ব উঠে গেছে। মানুষ মুনাজাতকে সালাতের অংশ মনে করে নিয়েছে। এমনকি কোন মসজিদের ইমাম যদি ফরয সালাতের পর মুনাজাত না দেয় তার চাকরি চলে যায়। বলা হয়, একটি সুন্নত যেখান থেকে উঠে যায় একটি বিদ’আত সেখানে জায়গা দখল করে নেয়। যার চিত্র আমাদের সমাজে লক্ষ্য করা যাচ্ছে।